text: Brandvæsen brugte drone for at få overblik over brand
  08 juni 2015 kl. 06.09
  Fredericia Brandvæsen tog en drone (en fjernstyret helikopter) i brug for at få overblik over branden på den gamle Voss-fabrik søndag aften. Dronen blev styret af specialuddannede brandmænd.
  - Der var flere arnesteder, og vi brugte dronen til at skaffe os overblik over udviklingen på bagsiden, fortæller indsatsleder Jes Andersen, Fredericia Brand & Redning til TV SYD.
  Brandvæsenet har købt to droner. En stor, der kan sende live-billeder til indsatslederen, og en mindre øvelsesdrone.
  - Det var den sidste, vi brugte i aftes. Den store er på værksted netop nu, fortæller Jes Andersen.
  Det var faktisk første gang, at brandfolkene brugte droner ved en rigtig brand. Der skal også søges en masse tilladelser for at få lov til at bruge droner i bebyggede områder, og de er faktisk ikke kommet endnu.
  - Nu var det et begrænset ? og afspærret område ? vi fløj over søndag aften.
  Brandvæsenet i Fredericia har et par specialuddannende brandfolk, som tilkaldes, når der skal flyves med dronerne. Og i aftes fik de så lov til andet end at træne.
  Flere billeder fra branden - bl.a. af dronen. (40 sek)
  